Ezine Kazdağı Kadısı Ali gurre-i mezbürdan on sekiz ay müddet-i muayyenesi tasarrufundan sonra ref' ve yeri yevmi dört yüz akçe ile Elmalı Kazasından kırk iki ay infisal ve yirmi beş ay Asitane-i müstemirresi olup eşraf-ı kuzat-ı ve kudema-i tarikden müteayyinü'l-istihkak olmağla seza-var-ı inayet-i şehriyari ve şayeste-i ref' et-i cihandari olan Mevlana Ahmet da'ilerine yevmi dört yüz elli akçe ile tevcih ve ber-vech-i maişet mutasarrıf olduğu İbradı Kazasına dahi Budanya Karyesi ilhakıyla Kelevvel mutasarrıf olup ba'de Ezine Kazdağı Kazasıyla maa ber-vech-i ilhak tekmil-i müddet-i örfiyye edince mutasarrıf olmak ricasına ba'de'l-arz sadaka buyuruldu.